Document ID: 31999R2711

KOMMISSIONENS FORORDNING (EF) Nr. 2711/1999
af 20. december 1999
om fravigelse af artikel 1, stk. 1, i forordning (EF) nr. 2366/98 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1638/98(2), særlig artikel 5,
under henvisning til Rådets forordning (EF) nr. 1638/98 af 20. juli 1998 om ændring af forordning nr. 136/66/EØF om oprettelse af en fælles markedsordning for fedtstoffer, særlig artikel 2, stk. 4,
under henvisning til Rådets forordning (EØF) nr. 2261/84 af 17. juli 1984(3), senest ændret ved forordning (EF) nr. 1639/98(4), særlig artikel 19, og
ud fra følgende betragtninger:
(1) I henhold til artikel 1 i Kommissionens forordning (EF) nr. 2366/98 af 30. oktober 1998 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01(5), ændret ved forordning (EF) nr. 1273/1999(6), skal enhver olivendyrker inden den 1. december i hvert produktionsår fremlægge en dyrkningserklæring;
(2) på grund af ændringen af formularerne i forbindelse med gennemførelsen af den overgangsordning, der omhandles i forordning (EF) nr. 1638/98, er der risiko for, at fremlæggelsen af dyrkningserklæringerne kan blive lidt forsinket. Da denne forsinkelse kun har ringe betydning, bør fristen for fremlæggelse af erklæringerne forlænges fra den 1. december til den 15. december for produktionsåret 1999/2000;
(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
VEDTAGET FØLGENDE FORORDNING:
Artikel 1
Som undtagelse fra artikel 1, stk. 1, i forordning (EF) nr. 2366/98 bemyndiges olivendyrkerne til at fremlægge deres dyrkningserklæring om de producerende oliventræer og situationen i de olivenplantager, de dyrker pr. 1. november i det produktionsår, som dyrkningserklæringen indgives for, indtil den 15. december 1999 for produktionsåret 1999/2000.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. november 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. december 1999.

Labels: 17
19
3
6
15